無軍隊嘅國家一覽

無軍隊嘅國家，係指無武裝力量嘅主權國家。武裝力量一詞係指任何由政府主導嘅防禦組織，用嚟推行政府嘅對內同對外政策。

無軍隊嘅原因 
呢尐國家嘅國防由其他國家負責，或者以特定方式取代軍事：部分列表入面嘅國家，例如冰島同摩納哥，並無設立軍隊，但係仍然有武力；有尐國家同前佔領國達成軍事協議，因此無軍隊，例如摩納哥同法國之間嘅協議；同美國達成《自由聯合條約》嘅馬紹爾群島、密克羅尼西亞聯邦同帛琉喺本國防務上無發言權；冰島同美國有一份防務協議，美國必須喺必要時要保護冰島本國嘅安全。安道爾七百幾年嚟無打仗所以軍隊人數極少，主要任務只係護送國旗，必要時要求其他國家軍事支援。有尐國家由於種種原因，例如政變等等，將武裝部隊解散。

其餘嘅國家自己負責防務安全，但只係保留一支人數極少嘅軍隊或者根本無軍隊。其中一尐國家，例如哥斯達黎加同海地經歷咗非軍事化進程。其他國家成立以嚟就無軍隊，因為佢哋曾經或者依家依然得到另外一個獨立主權國家嘅軍事保護。

一覽